stanford-oval/wikipedia huggingface dataset:
ท็อกช็อน

| ท็อกช็อน |
| --- | --- |
เมือง
ประเทศ:  เกาหลีเหนือ
จังหวัด: พย็องอันใต้
ภูมิภาค: ควันโซ
ประชากร (2009)
 • ทั้งหมด: 237,133 คน
เขตเวลา: UTC+9 (เวลามาตรฐานเกาหลี)
ท็อกช็อน เป็นเมืองในจังหวัดพย็องอันใต้ ประเทศเกาหลีเหนือ มีประชากรทั้งหมด 237,133 คน
ซีไอเอ็มบี

ซีไอเอ็มบี
ซีไอเอ็มบี (CIMB) เป็นหนึ่งในกิจการบริหารการเงินโดยเฉพาะที่ใหญ่ที่สุด เป็นอันดับ 2 ของประเทศมาเลเซีย โดยมี บริษัท บูมิปุตรา - คอมเมช โฮลดิ้ง จำกัด กิจการที่ใหญ่ที่สุดในมาเลเซีย เป็นผู้ถือหุ้นใหญ่ ก่อตั้งขึ้นเมื่อปี พ.ศ. 2517 ที่ นครหลวงกัวลาลัมเปอร์ สหพันธรัฐมาเลเซีย โดยซีเอ็มไอบี ถือว่าเป็นกลุ่มสายงานการเงิน ประเภทยูนิเวอร์แซล (Universal) ที่ครบครันที่สุดในมาเลเซีย มีกิจการที่ครอบคลุมในต่างประเทศ และประเทศไทย อีกด้วย
กิจการในประเทศมาเลเซีย

ธนาคาร
ธนาคารซีไอเอ็มบี
ธนาคารซีไอเอ็มบี วาณิชธนกิจ
ธนาคารอิสลาม ซีไอเอ็มบี
กิจการร่วม หรือกิจการต่างๆ
บริษัท ซีไอเอ็มบี - มาเปิ้ลทรี จำกัด(ลงทุนในอสังหาริมทรัพย์)
บริษัท ซีไอเอ็มบี - อวีว่า ประกันภัย จำกัด
บริษัท ซีไอเอ็มบี - จีเค จำกัด (ประเทศสิงคโปร์)
บริษัท ซีไอเอ็มบี  - เนียกา จำกัด (ประเทศอินโดนีเซีย)
ระหว่างประเทศ

ประเทศบาห์เรน
ประเทศบรูไน
ประเทศพม่า
ประเทศอินโดนีเซีย
ประเทศสิงคโปร์
สหราชอาณาจักร
สหรัฐอเมริกา
เขตบริหารพิเศษฮ่องกง
ประเทศไทย
กิจการในประเทศไทย

บริษัท ศูนย์วิจัย ซีไอเอ็มบี - จีเค จำกัด
บริษัท หลักทรัพย์ ซีไอเอ็มบี - จีเค (ประเทศไทย) จำกัด
ธนาคารซีไอเอ็มบี ไทย จำกัด (มหาชน)
รางวัลที่ได้รับ

ธนาคารยอดเยื่ยมแห่งปี 2006(พ.ศ. 2549)จากนิตยสาร เดอะแบงเกอร์
การบันทึกรายงานประจำปียอดเยี่ยมแห่งปี ของมาเลเซีย ในปี 2007 (พ.ศ. 2550)
รางวัลการติดต่อทางธุรกิจยอดเยี่ยมแห่งปี  2008(พ.ศ. 2551) ซึ่งเป็นหนึ่งในสาขารางวัลว่าด้วยองค์กร และการบริหารจัดการลงทุน ของประเทศมาเลเซีย
แหล่งข้อมูลอื่น

กลุ่มซีไอเอ็มบี
ธนาคารซีไอเอ็มบี ไทย จำกัด (มหาชน)
ซินเดอเรลล่า (วงดนตรี)

สำหรับความหมายอื่น ดูที่ ซินเดอเรลล่า (แก้ความกำกวม)
| ซินเดอเรลล่า |
| --- | --- |
การแสดงสดที่นิวเจอร์ซีย์ เมื่อปี 2006
ข้อมูลพื้นฐาน
ที่เกิด: ฟิลาเดลเฟีย เพนซิลเวเนีย สหรัฐอเมริกา
แนวเพลง: แกลมเมทัล ฮาร์ดร็อก
ช่วงปี: ค.ศ. 1982 - 2017

สมาชิก: Tom Keifer Eric Brittingham Jeff LaBar Fred Coury

อดีตสมาชิก: Michael Smerick Tony Destra Jim Drnec Jody Cortez Kenny Aronoff Rick Criniti Kevin Valentine Ray Brinker
ซินเดอเรลล่า (Cinderella) เป็นวงดนตรีฮาร์ดร็อกสัญชาติอเมริกัน มีถิ่นกำเนิดจากเมืองฟิลาเดลเฟีย รัฐเพนซิลเวเนีย ตั้งแต่กลางทศวรรษ 1980 จนถึงปัจจุบัน มีชื่อเสียงในการแสดงสด มีผลงานอัลบั้มทั้งสิ้น 4 อัลบั้ม และอัลบั้มบันทึกการแสดงสดอีกจำนวนหนึ่ง มียอดขายอัลบั้มทั้งสิ้น 18 ล้านชุด
วงซินเดอเรลล่า ก่อตั้งโดยนักดนตรีสองคน คือ ทอม คีเฟอร์ (Tom Keifer) นักแต่งเพลง นักกีตาร์ และคีย์บอร์ด กับเอริค บริททิงแฮม (Eric Brittingham) มือเบส และเจฟ แลบาร์ (Jeff LaBar) มือกีตาร์ ที่เข้ามาร่วมวงตั้งแต่ ค.ศ. 1985 และเฟร็ด คูรีย์ (Fred Coury) มือกลอง เข้ามาร่วมวงช่วง ค.ศ. 1986-1991 และ 1996 จนถึงปัจจุบัน
ผลงาน

Night Songs (1986) 3X Platinum US #3
Long Cold Winter (1988) 3X Platinum US #10
Heartbreak Station (1990) Platinum US #19
Still Climbing (1994) US #178
แหล่งข้อมูลอื่น

เว็บไซต์ทางการ เก็บถาวร 2020-11-20 ที่ เวย์แบ็กแมชชีน
ทไวไลต์

ทไวไลต์ หรือสะกด ทไวไลท์ ทับศัพท์จาก Twilight อาจหมายถึง
ยามค่ำ เพลงพระราชนิพนธ์
ทไวไลท์ (ชุดนิยาย) ชุดนวนิยาย ประพันธ์โดย สเตฟานี่ เมเยอร์ มีทั้งหมด 4 เล่ม
ภาพยนตร์ที่สร้างขึ้นจากนวนิยายชุดเดียวกัน
แวมไพร์ ทไวไลท์ พ.ศ. 2551
แวมไพร์ ทไวไลท์ 2 นิวมูน พ.ศ. 2552
สนธยา
ทีโยน่า แอนเดอร์สัน

| ทีโยน่า แอนเดอร์สัน |
| --- | --- |
เกิด:  (1988-04-27) 27 เมษายน ค.ศ. 1988 (36 ปี) ทีโยน่า แอนเดอร์สัน
อาชีพ: นางแบบ
เอเชีย แอนเดอร์สัน หรือ ทีโยน่า แอนเดอร์สัน คือ นางแบบแฟชั่นชาวแอฟริกัน-อเมริกัน และเป็นผู้เข้าแข่งขันที่เป็นผู้ชนะเลิศ ในฤดูกาลที่ 12 ของรายการอเมริกาส์เน็กซ์ท็อปโมเดล
ต่อศักดิ์ ศศิประภายิม

| ต่อศักดิ์ ศศิประภายิม |
| --- | --- |
เกิด: ต่อศักดิ์ ผ่องสุภา 23 พฤศจิกายน พ.ศ. 2511 (55 ปี)
ต่อศักดิ์ ศศิประภายิม มีชื่อจริงว่า ต่อศักดิ์ ผ่องสุภา  เกิดเมื่อวันที่ 23 พฤศจิกายน พ.ศ. 2511 ที่ย่านลาดพร้าว กรุงเทพมหานคร มีชื่อเล่นว่า "สิงห์"   เป็นลูกชายคนที่ 2 ของ  ร้อยเอกไฉน ผ่องสุภา อดีตผู้จัดการทีมมวยสากลสมัครเล่นทีมชาติไทย เจ้าของฉายา "ผู้หมวดเจ้าน้ำตา"
ต่อศักดิ์จบการศึกษาระดับอนุบาลจากโรงเรียนมิสกวัน   มัธยมศึกษาตอนต้นจากโรงเรียนปานะพันธุ์วิทยา เมื่อปี พ.ศ. 2526 มัธยมศึกษาตอนปลายจากโรงเรียนบางกะปิ อุดมศึกษาที่มหาวิทยาลัยกรุงเทพ ในระหว่างนี้ต่อศักดิ์ได้ขึ้นชกมวยสากลสมัครเล่นในระดับเยาวชน โดยชกในนามสถาบันการศึกษา มีผลงานดีได้รับหลายรางวัลในระดับเยาวชน  จนกระทั่งได้ติดทีมชาติคัดเลือกตัวไปชกในโอลิมปิกฤดูร้อน 1988 ประเทศเกาหลีใต้ โดยต้องพบกับ วิชัย ราชานนท์ ผลการชกปรากฏว่าต่อศักดิ์เป็นฝ่ายที.เค.โอ. จึงเบนเข็มมาชกมวยสากลอาชีพ ชกชนะรวด 7 ครั้ง มีแพ้เพียงครั้งเดียวแก่ ถนอมศักดิ์ ศิษย์โบ๊เบ๊ นักมวยดาวรุ่งด้วยกันในขณะนั้น   ต่อมาต่อศักดิ์ได้เป็นแชมป์เงาของ สภามวยโลก ในรุ่นซูเปอร์ฟลายเวท ด้วยการเอาชนะน็อค ดาดอย แอนดูจาร์ นักมวยชาวฟิลิปปินส์ จึงได้มีโอกาสชิงแชมป์โลกกับ มุน ซ็อง-กิล นักมวยชาวเกาหลีใต้ผู้เคยชนะ เขาค้อ แกแล็คซี่ มาแล้ว  ซึ่งในการชกครั้งนี้ ต่อศักดิ์เปิดเผยว่าถูกฝ่ายมุน ซ็อง-กิล เอาเปรียบสารพัด เช่น นำไปปล่อยให้อยู่ในโรงยิมฯในสภาพอากาศที่หนาวเหน็บ โดยที่ไม่มีฮีตเตอร์ พร้อมกับริการ์โด โลเปซ แชมป์โลกรุ่นสตอร์วเวท WBC ที่ชกในรายการเดียวกัน ซึ่งผลการชกต่อศักดิ์ก็เป็นฝ่ายแพ้น็อกไปในยกที่ 6
หลังจากนั้นมา เส้นทางสู่แชมป์โลกของต่อศักดิ์ก็ดูเหมือนว่าจะปิดลง  ต่อศักดิ์ได้เข้าทำงานในบริษัทโอสถสภาในตำแหน่ง ประชาสัมพันธ์ อีกหลายปีต่อมา คือ ในกลางปี พ.ศ. 2539 ต่อศักดิ์ก็ได้มีโอกาสชิงแชมป์โลกเป็นครั้งที่ 2 แม้จะเป็นเพียงสถาบันเล็ก ๆ อย่าง สหพันธ์มวยโลก กับนักมวยชาวออสเตรเลีย ซึ่งต่อศักดิ์ก็สามารถทำได้แม้การชกจะเป็นไปอย่างทุลักทุเล  ซึ่งต่อศักดิ์ต้องการจะเป็นแชมป์โลกสักครั้ง เพราะค่ายมวยศศิประภายิมของครอบครัว เคยมีนักมวยได้แชมป์มาทุกรายการแล้ว ไม่ว่าจะเป็นมวยไทย มวยสากลสมัครเล่น ขาดแต่เพียงแชมป์โลกมวยอาชีพอย่างเดียวเท่านั้น ซึ่งต่อศักดิ์ก็เคลื่อนไหวชกหลังจากนี้อีก 2 ครั้งก็แขวนนวมไปในที่สุด
ปัจจุบันทำงานเป็นเทรนเนอร์ในค่ายศศิประภายิม มีสถิติการชกทั้งหมด 30 ครั้ง ชนะ 27 (น็อค 17) แพ้ 3
เกียรติประวัติ

แชมป์เงา WBC รุ่นจูเนียร์แบนตั้มเวท (2534 - 2537)
ชิง 29 ธันวาคม 2532 แน็อค ยก 8 ดาดอย แอนดูจาร์ ( ฟิลิปปินส์) ที่ สนามมวยเวทีลุมพินี
ป้องกันแชมป์ครั้งที่ 1, 1 พฤษภาคม 2533 ชนะคะแนน โรเมโอ โอปรีอาซา (ฟิลิปปินส์) ที่ สนามกีฬากองทัพบก ถนนวิภาวดีรังสิต เขตพญาไท
ป้องกันแชมป์ครั้งที่ 2, 30 ธันวาคม 2533 ชนะน็อค ยก 1 ไมเคิล อีโบ ดางัว ( กานา) ที่ สนามกีฬาสำโรง จ.สมุทรปราการ
ป้องกันแชมป์ครั้งที่ 3, 17 มกราคม 2536 ชนะน็อค ยก 5 คอนสแตนติโน ดังกลา (ฟิลิปปินส์) ที่ เวทีมวยช่อง 7 สี
พฤศจิกายน 2537 สละแชมป์
แชมป์โลก WBF รุ่นจูเนียร์เฟเธอร์เวท (2539 - 2540)
ชิง 11 พฤษภาคม 2539 ชนะคะแนน โทนี่ เวห์มเบ้ ( ออสเตรเลีย) ที่ ท่าน้ำราชวงศ์
ป้องกันแชมป์ครั้งที่ 1, 27 กันยายน 2539 ชนะน็อค ยก 4 สตาร์ เปริโน (ฟิลิปปินส์) ที่ โรงเรียนเซนต์คาเบรียล กทม.
ป้องกันแชมป์ครั้งที่ 2, 28 กุมภาพันธ์ 2540 ชนะน็อค ยก 2 จูน ซีโก ( แอฟริกาใต้) ที่ ตลาดไท รังสิต จ.ปทุมธานี
พ.ศ. 2540 สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBC รุ่นจูเนียร์แบนตั้มเวท เมื่อ 22 ธ.ค. 2534 แพ้น็อค ยก 6 มุน ซ็อง-กิล ( เกาหลีใต้) ที่ อินดอร์สเตเดียมอินชอน เมืองอินชอน
แหล่งข้อมูลอื่น

เทปการชกโชว์กับ สด จิตรดลา
เทปการชกชิงแชมป์โลกกับ มูน ซังกิล
| ด ค กแชมป์เงาชาวไทย |
| --- | --- |
สภามวยโลก:  ร็อคกี้ ส.จิตรลดา  ช่อ ห้าพลัง  นภา เกียรติวันชัย  อัศวิน ศ.ดุสิต  ศรีคูณ ณ ราชวัตร  สมิง เกียรติเพชร  ศักดา ส.ภักดี  ต่อศักดิ์ ศศิประภายิม  ฉัตรชัย สาสะกุล  จ้าวสิงห์ทอง นครหลวงโปรโมชั่น  วีระพล นครหลวงโปรโมชั่น  นภาพล เกียรติศักดิ์โชคชัย  ซัดดัม เกียรติยงยุทธ  แสนเมืองเลย ก่อเกียรติยิม  ประเวศน์ ศักดิ์เมืองแกลง  วันเฮง มีนะโยธิน  แท่งทอง เกียรติทวีสุข  พงษ์ศักดิ์เล็ก ศิษย์คนองศักดิ์ 
องค์กรมวยโลก:  ฤทธิชัย เกียรติประภัสร์ 
สหพันธ์มวยนานาชาติ:  รัตนพล ส.วรพิน  เอกวิทย์ สิงห์ชัชวาลย์  รัตนชัย ส.วรพิน  วันดี สิงห์วังชา  สมศักดิ์ สิงห์ชัชวาลย์  ฟ้าประกอบ รักเกียรติยิม  ฟ้าสั่ง พ.ธวัชชัย
ซีโอทู (วงดนตรี)

| ซีโอทู (C-O-TWO) |
| --- | --- |
ที่เกิด:  กรุงเทพมหานคร
แนวเพลง: ป๊อป
ช่วงปี: พ.ศ. 2540
ค่ายเพลง: ONPA (ออนป้า), รถไฟดนตรี

สมาชิก: อรพรรณ ศรีสะอาด (โอ๋)   พัชรี ศรีสะอาด (อ้อ)
ซีโอทู (อังกฤษ: C-O-TWO หรือ CO2) นักร้องดูโอ้ภายใต้สังกัด Harp Music  Record เริ่มมีผลงานเพลงเป็นครั้งแรกเมื่อปีพ.ศ. 2540 กับอัลบั้ม "C-O-TWO" โดยมีเพลงสร้างชื่อเสียงคือเพลง "รักเธอคนเดียว"
ประวัติ

ซีโอทู (อังกฤษ: C-O-TWO หรือ CO2) เป็นนักร้องดูโอประกอบสมาชิกคือ "โอ๋ - อรพรรณ ศรีสะอาด (ปัจจุบันใช้ชื่อ ปูชิตา ศรีสะอาด) และ อ้อ - พัชรี ศรีสะอาด (น้องสาว)" ภายใต้สังกัด  Harp Music Record  เริ่มมีผลงานช่วงปีพ.ศ. 2540 มีผลงานอัลบั้มเพลง 1 ชุดด้วยกันคืออัลบั้ม "C-O-TWO" โดยมีเพลงฮิตและเป็นเพลงที่ถูกเปิดทางคลื่นวิทยุมาจนถึงปัจจุบันคือเพลง "รักเธอคนเดียว"
โดยในอัลบั้มชุดนี้ได้  “วีระศักดิ์ ศรีสะอาด” ซึ่งเป็นคุณพ่อของทั้งสอง มาเป็นโปรดิวเซอร์ และแต่งเพลงให้กับอัลบั้มชุดนี้อีกด้วย
หลังจากที่วงซีโอทูเริ่มเป็นที่รู้จัก "อ้อ" หนึ่งในสมาชิกของวงได้เสียชีวิตกะทันหันด้วยโรคไข้เลือดออก เมื่อวันที่ 17 กรกฎาคม พ.ศ. 2540
ในปีพ.ศ. 2541 โอ๋ อรพรรณ ได้ออกอัลบั้มเดี่ยวชุดแรก ภายใต้สังกัดBGM ชื่ออัลบั้ม "โอ๋ C-O-TWO แด่เธอที่คิดถึง" โดยนำเพลงเก่าจากอัลบั้มชุดแรกมาขับร้องใหม่ในสไดล์อคูสติก เวอร์ชัน ได้แก่เพลง รักเธอคนเดียว, ตัดใจ, ลึก ลึก และเพลง หากเรามีรัก เป็นต้น นอกจากนี้ยังมีเพลงใหม่ โดยแต่งเพื่อให้กับการจากไปของอ้อ พัชรี ในเพลง "คิดถึงเพียงเธอ" และเพลง "เพียงเธอคนเดียว"
ในปี พ.ศ. 2543 ออกอัลบั้มชุดที่สอง โดยมีสมาชิกเพิ่มสามคน ได้แก่ อรวรรณ์ ศรีสะอาด (แอล), พรสวรรค์ ศรีสะอาด (เต๋า), จันทกาญจน์ ศรีจิตร์ (ออม) อัลบั้ม "C-O-TWO Fresh & Fun"
ในปี พ.ศ. 2545 วงซีโอทู กลับมามีผลงานอัลบั้มอีกครั้ง ภายใต้ชื่ออัลบั้ม "C-O-TWO SURE" โดยมีสมาชิกใหม่เพิ่มอีก 3 คน เต๋า - พรสวรรค์ ศรีสะอาด, ปู - ยอดขวัญ เวสารัชกร และ บุญศักดิ์ พลสนะ หรือแมน อดีตแชมป์แบดมินตันประเทศไทย" โดยมีเพลงเปิดตัวคือเพลง "อยากบอกรักเธอ" แต่อัลบั้มไม่ประสบความสำเร็จเท่าที่ควร
ผลงาน > อัลบั้ม "C-O-TWO" (พ.ศ. 2540)

รายชื่อเพลง
หากเรามีรัก
รักเธอคนเดียว -
คิดรักใคร
ฉันเป็นฉันเอง
เพียงคนเดียว
ตัดใจ
เชื่อไม่ได้
อะไรจะปานนั้น
ลึก ลึก
หากเรามีรัก
ผลงาน > อัลบั้ม "แด่เธอที่คิดถึง" (พ.ศ. 2541)

รายชื่อเพลง
คิดถึงเพียงเธอ
เพียงเธอคนเดียว
รักเธอคนเดียว
ลึก ลึก
ตัดใจ
หากเรามีรัก
รักเธอคนเดียว (Backing Track)
คิดถึงเพียงเธอ (Backing Track)
ผลงาน > อัลบั้ม "C-O-TWO Fresh & Fun" (พ.ศ. 2543)

รายชื่อเพลง
กระซิบ
เก็บคำสัญญา
หวนคืนกลับมา
เป่ายิ้งฉุบ
บอกกี่ครั้ง
รักเธอเต็มหัวใจ
แอบรักเธอ
จิ๊บจ๊อย
IMF
ดื่มนม
ผลงาน > อัลบั้ม "C-O-TWO SURE" (พ.ศ. 2545)

รายชื่อเพลง
You're my Everything
อยากบอกรักเธอ
ไม่เลือนรักเธอ
แค่ใครสักคน
คนไร้ค่า
โอมพุทธัง
ชัวร์
สมน้ำหน้า
ปิ๊งเลย
ถามพ่อดูซิ
ปกอัลบั้ม C-O-TWO (พ.ศ. 2540)
ปกอัลบั้ม C-O-TWO Fresh & Fun (พ.ศ. 2543) ของวงซีโอทู สังกัดรถไฟดนตรี
ณริฎษาพัชร แลม

ณริฎษาพัชร แลม ชื่อเล่น อลิศ เป็นนักกีฬาแบดมินตันหญิงทีมชาติไทย ผู้ซึ่งมีความชำนาญในการแข่งขันประเภทหญิงคู่ โดยเธอเคยได้รับการจัดให้อยู่ในอันดับที่ 22 ของโลก เมื่อครั้งที่จับคู่กับสราลีย์ ทุ่งทองคำ
ประวัติ

ณริฎษาพัชร แลม เป็นลูกครึ่งชาวไทย-ฮ่องกง เธอเริ่มเล่นแบดมินตันตั้งแต่อายุ 9 ขวบ โดยมีกมลา ทองกร ซึ่งเป็นป้าแท้ ๆ เป็นผู้ชักชวน สำหรับรายการแรกที่ณริฎษาพัชรเข้าแข่งขันคือ อุดรธานีโอเพน โดยเธอได้อันดับ 2 ในประเภทคู่ จากนั้นราว 6–7 เดือน ณริฎษาพัชรได้เข้าแข่งขันรายการ ขอนแก่น และสุรนารีโอเพน ซึ่งเธอได้แชมป์มาทั้ง 2 รายการ ส่วนการแข่งขันในต่างประเทศครั้งแรกของณริฎษาพัชร คือรายการสิงคโปร์ยูธ ที่ซึ่งเธอได้แชมป์ในประเภทหญิงคู่
ทั้งนี้ ณริฎษาพัชร แลม เป็นนักเรียนจากโรงเรียนร่วมฤดี อินเตอร์เนชันแนล และใน พ.ศ. 2557 เธอได้ประกาศอำลาวงการเพื่อเดินทางไปศึกษาต่อที่สหรัฐอเมริกา
ชีวิตส่วนตัว

ณริฎษาพัชร แลม เป็นลูกสาวเพียงคนเดียวของณัฐนันท์ ทองกร และไอเวน ฮาวลอค แลม (บิดาผู้เป็นชาวฮ่องกง) ตลอดจนเป็นหลานสาวแท้ ๆ ของกมลา ทองกร ซึ่งเป็นผู้อำนวยการโรงเรียนแบดมินตันบ้านทองหยอด
ความสำเร็จ

ประเภทหญิงคู่ร่วมกับพุธิตา สุภจิรกุล
| พ> ศ. | การแข่งขัน | สถานที่ | ผล |
| --- | --- | --- | --- |
2556: 
| 2556 | แบดมินตันเยาวชนชิงแชมป์โลก 2013 | ประเทศไทย | เหรียญทองแดง |
| 2556 | แบดมินตันเยาวชนชิงแชมป์เอเชีย 2013 | ประเทศมาเลเซีย | เหรียญทองแดง |
| 2556 | ไทยแลนด์อินเตอร์เนชันแนลซีรีส์ 2013 | ประเทศไทย | ผู้ชนะ |
| 2556 | เวียดนามอินเตอร์เนชันแนลชาลเลนจ์ 2013 | ประเทศเวียดนาม | ผู้ชนะ |
ประเภทหญิงคู่ร่วมกับฤทัยชนก ไล้สวน
| พ> ศ. | การแข่งขัน | สถานที่ | ผล |
| --- | --- | --- | --- |
2556: 
| 2556 | วิคตอเรียนอินเตอร์เนชันแนลซีรีส์ 2013 | ประเทศออสเตรเลีย | ผู้ชนะ |
ประเภทหญิงคู่ร่วมกับสราลีย์ ทุ่งทองคำ
| พ> ศ. | การแข่งขัน | สถานที่ | ผล |
| --- | --- | --- | --- |
2555: 
| 2555 | ไทยแลนด์โอเพนกรังด์ปรีซ์โกลด์ 2012 | ประเทศไทย | ผู้ชนะ |
ประเภทคู่ผสมร่วมกับพิสิษฐ์ พูดฉลาด
| พ> ศ. | การแข่งขัน | สถานที่ | ผล |
| --- | --- | --- | --- |
2553: 
| 2553 | แบดมินตันเยาวชนชิงแชมป์เอเชีย 2010 | ประเทศมาเลเซีย | เหรียญทองแดง |
จูบิโล อิวาตะ

จูบิโล อิวาตะ (ญี่ปุ่น: ジュビロ磐田; โรมาจิ: Júbilo Iwata) เป็นสโมสรฟุตบอลในประเทศญี่ปุ่น ตั้งอยู่ที่เมืองอิวาตะ จังหวัดชิซูโอกะ ปัจจุบันเล่นอยู่ในเจลีก ดิวิชัน 1 โดยคำว่า "จูบิโล" เป็น ภาษาโปรตุเกส หมายถึงความสุขหรือความปิติยินดี ขณะที่ตราโลโก้สโมสรได้รับแรงบันดาลใจมาจากนกแซวสวรรค์ ของญี่ปุ่น บริษัทใหญ่คือ บริษัท ยามาฮ่ามอเตอร์ จำกัด ซึ่งเป็นผู้ผลิตรถจักรยานยนต์ชั้นนำระดับโลกผู้ผลิตมอเตอร์นอกสถานที่และรถกอล์ฟ
เกียรติประวัติ > ระดับประเทศ > ลีก

เจลีก ดิวิชัน 1
ชนะเลิศ (4): 1987–88, 1997, 1999, 2002
เจลีก ดิวิชัน 2
ชนะเลิศ (3): 1982, 1992, 2021
เกียรติประวัติ > ระดับประเทศ > ถ้วย

เจลีกคัพ
ชนะเลิศ (2): 1998, 2010
ถ้วยสมเด็จพระจักรพรรดิ
ชนะเลิศ (2): 1982, 2003
เจแปนนิส ซูเปอร์คัพ
ชนะเลิศ (3): 2000, 2003, 2004
เกียรติประวัติ > ระดับทวีป

เอเอฟซีแชมเปียนส์ลีก
ชนะเลิศ (1): 1998–99
เอเชียนซูเปอร์คัพ
ชนะเลิศ (1): 1999
แหล่งข้อมูลอื่น

เว็บไซต์ทางการ (อังกฤษ)
เว็บไซต์ทางการ (ญี่ปุ่น)
จูบิโล อิวาตะ ที่เฟซบุ๊ก
จูบิโล อิวาตะ ที่เอกซ์ (ทวิตเตอร์)
จูบิโล อิวาตะ ที่ยูทูบ
| ด ค กเจลีก |
| --- | --- | --- |
| เจลีก 1 (2024) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  คอนซาโดเล ซัปโปโระ  กัมบะ โอซากะ  จูบิโล อิวาตะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซางัน โทซุ  ซานเฟรชเช ฮิโรชิมะ  โชนัน เบลมาเร  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  |  |
| เจลีก 2 (2024) |  เบลาบลิตซ์ อากิตะ  ฟาจาโน โอกายามะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  คาโงชิมะ ยูไนเต็ด  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  ชิมิซุ เอส-พัลส์  เดอะสปาคูซัตสึ กุมมะ  โทจิงิ เอสซี  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โยโกฮามะ เอ็ฟซี  |  |
| เจลีก 3 (2024) |  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  เอ็ฟซี อิมาบาริ  อิวาเตะ กรูยา โมริโอกะ  คามาตามาเระ ซานูกิ  คาตาเลร์ โทยามะ  มัตสึโมโตะ ยามางะ  นาระ คลับ  โอมิยะ อาร์ดิจา  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  วายเอสซีซี โยโกฮามะ  ซไวเกิน คานาซาวะ  |  |
| ด ค กแชมเปียนเอเชียนคลับแชมเปียนชิพและเอเอฟซีแชมเปียนส์ลีกอีลิท |
| --- | --- | --- |
| แชมป์ 4 สมัย |   อัลฮิลาล (1991, 2000, 2019, 2021)  |  |
| แชมป์ 3 สมัย |   โพฮัง สตีลเลอส์ (1997, 1998, 2009)   อูราวะ เรดไดมอนส์ (2007, 2017, 2022)  |  |
| แชมป์ 2 สมัย |   กว่างโจว (2013, 2015)   ช็อนบุกฮุนไดมอเตอส์ (2006, 2016)   ซูว็อนซัมซุงบลูวิงส์ (2001, 2002)   อัลอิน (2003, 2024)   อุลซันฮุนได (2012, 2020)   เอสเทกลอล (1970, 1990)   ซ็องนัม (1995, 2010)   อัลอิตติฮาด (2004, 2005)   อัสซัดด์ (1989, 2011)   ธนาคารกสิกรไทย (1994, 1995)   มัคคาบีเทลอาวีฟ (1969, 1971)  |  |
| แชมป์สมัยเดียว |   จูบิโล อิวาตะ (1999)   กัมบะ โอซากะ (2008)   คาชิมะ แอนต์เลอส์ (2018)   ปูซานไอพาร์ก (1985)   โตเกียว เวร์ดี (1987)   เจฟ ยูไนเต็ด ชิบะ (1986)   พีเอเอส เตหะราน (1993)   เวสเทิร์น ซิดนีย์ วันเดอร์เรอส์ (2014)   อาโปเอลเทลอาวีฟ (1967)   เหลียวหนิงหวู่วิน (1990)  |  |
| ด ค กแชมเปียนเจลีก ดิวิชัน 1 |
| --- | --- |
แชมป์ 8 สมัย:  คาชิมะ แอนต์เลอส์ (1996, 1998, 2000, 2001, 2007, 2008, 2009, 2016)
แชมป์ 5 สมัย:  โยโกฮามะ เอ็ฟ มารินอส (1995, 2003, 2004, 2019, 2022)
แชมป์ 4 สมัย:  คาวาซากิ ฟรอนตาเล (2017, 2018, 2020, 2021)
แชมป์ 3 สมัย:  ซานเฟรชเช ฮิโรชิมะ (2012, 2013, 2015) • จูบิโล อิวาตะ (1997, 1999, 2002)
แชมป์ 2 สมัย:  กัมบะ โอซากะ (2005, 2014) •  โตเกียว เวร์ดี (1993, 1994)
แชมป์สมัยเดียว:  อูราวะ เรดไดมอนส์ (2006) •  นาโงยะ แกรมปัส (2010) •  คาชิวะ เรย์โซล (2011) •  วิสเซล โคเบะ (2023)
ดูเนไดน์

ในปกรณัมของ เจ. อาร์. อาร์. โทลคีน ดูเนไดน์ (Dúnedain; เอกพจน์ คือ ดูนาดาน (Dúnadan))  คือ เผ่าพันธุ์ของมนุษย์ ผู้สืบสายเลือดจาก ชาวนูเมนอร์ ที่รอดจากการล่มสลายของอาณาจักรเกาะของพวกเขาและมายัง เอเรียดอร์ ในมิดเดิลเอิร์ธ นำโดย เอเลนดิล และบุตรชายของเขา คือ อิซิลดูร์ และ อนาริออน พวกเขายังถูกเรียกว่ามนุษย์แห่งตะวันตก (Men of the West)  และ Men of Westernesse (แปลโดยตรงจากคำ ซินดาริน) พวกเขาตั้งรกรากส่วนใหญ่ใน อาร์นอร์ และ กอนดอร์
ชื่อภาษาเวสทรอน ของคำว่า ดูนาดาน เรียกง่าย ๆ ว่า อะดูน (Adûn) ซึ่งแปลว่า "ชาวตะวันตก" แต่ชื่อนี้มันถูกใช้น้อยมาก ชื่อนี้จะถูกรักษาไว้กับชาวนูเมนอร์ที่เป็นสหายกับพราย ส่วนพวกอื่นซึ่งเป็นศัตรูเหลือรอดจากการล่มสลายรู้จักกันในนาม ชาวนูเมนอร์ดำ
ประวัติศาสตร์

หลังจากการล่มสลายของ อาร์นอร์ และ Arthedain ดูเนไดน์ทางเหนือจำนวนหนึ่งกลายเป็น พรานป่าทางเหนือ ประชากรดูเนไดน์ที่เหลือรอดล่าถอยสู่ทางใต้ของ ริเวนเดลล์ ในเวลาเดียวกัน ดูเนไดน์ทางใต้ได้แต่งงานกับมนุษย์ที่เรียกว่า Middle Men ยกเว้นในบางพื้นที่ (เช่น โดลอัมรอธ)
ใน ยุคที่สี่ ดูเนไดน์แห่งกอนดอร์และอาร์นอร์ได้รวมกันอีกครั้งภายใต้กษัตริย์ อารากอร์นที่ 2 เอเลสซาร์ (ผู้ที่ถูกเรียกว่า ดูนาดาน เช่นกัน)
ลักษณะพิเศษ

ชาวดูเนไดน์นั้นเหนือกว่ามนุษย์พวกอื่นในเรื่องความสูงศักดิ์ของวิญญาณและร่างกาย แม้ว่าพวกเขาจะสามารถตกเป็นของอำนาจมืดหากทุจริต ดูเนไดน์นั้นสูง มีผมสีเข้มและตาสีเทา นอกจากนั้นชาวดูเนไดน์โดยเฉพาะพวกชั้นสูง จะมีสติปัญญาและความสามารถในการตัดสินใจดี รวมทั้งการทำนายในเหตุการณ์พิเศษ พวกเขาได้ประโยชน์จากอายุที่ยาวนาน (บางคนมากกว่า 200 ปี) กว่ามนุษย์ทั่วไปและสามารถรักษาความแข็งแกร่งจนกระทั่งแทบวาระสุดท้ายของพวกเขา แม้ว่าเหตุผลจะไม่ได้รับการอธิบายในตำนานของยุค สิ่งหนึ่งที่นำไปสู่การลดจำนวนลงของดูเนไดน์คือแนวโน้มที่จะมีบุตรน้อย ในหลายกรณีมีเพียงคนเดียว อารากอร์นนั้นก็สืบสายเลือดจากตระกูลที่มีบุตรคนเดียวมาหลายชั่วคนแล้ว
ดูเพิ่ม

พรานป่า
พรานป่าทางเหนือ
พรานป่าแห่งอิธิลิเอน
ทีโลเนียส มังค์

| Thelonious Monk |
| --- | --- |
ทีโลเนียส มังค์ในปี 1947 ภาพจาก
ข้อมูลพื้นฐาน
ชื่อเกิด: ทีโลเนียส มังค์
เกิด: 10 ตุลาคม ค.ศ. 1917
ที่เกิด: นอร์ทแคโรไลนา สหรัฐอเมริกา
เสียชีวิต: 17 กุมภาพันธ์ ค.ศ. 1982 (64 ปี)
แนวเพลง: แจ๊ส บีบ็อพ ฮาร์ดบ็อพ
อาชีพ: นักเปียโน นักแต่งเพลง
เครื่องดนตรี: เปียโน
ช่วงปี: 1941 - 1972
ค่ายเพลง: Blue Note Prestige Riverside Columbia
ทีโลเนียส มังค์ (10 ตุลาคม ค.ศ. 1917 - 17 กุมภาพันธ์ ค.ศ. 1982) นักเปียโนและนักแต่งเพลงแจ๊สชาวอเมริกัน ได้รับการยอมรับว่าเป็นนักดนตรีแถวหน้าของวงการเพลงแจ๊สอเมริกัน โดยมักถูกอ้างถึงว่าเป็นหนึ่งในผู้บุกเบิกดนตรีแนวบีบ็อพ ร่วมกับดิซซี กิลเลซพี ชาร์ลี คริสเตียน เคนนี คลาร์ก ชาร์ลี พาร์กเกอร์ และไมล์ เดวิส  เขาเป็นนักดนตรีแจ๊สเพียงหนึ่งในห้าคนที่ได้ขึ้นปกหน้าของนิตยสารไทม์
ทีโลเนียส มังค์เกิดที่นอร์ทแคโรไลนา แล้วย้ายตามครอบครัวมาอยู่ที่นิวยอร์ก เขาเริ่มหัดเล่นเปียโนตั้งแต่อายุ 6 ปี ฝึกฝนด้วยตัวเองและเริ่มออกตระเวนเล่นดนตรีตั้งแต่ยังเป็นวัยรุ่น  มีแนวการเล่นที่ได้รับอิทธิพลจากอาร์ท ทาทัม ดุค เอลลิงตัน และเจมส์ พี. จอห์นสัน
แหล่งข้อมูลอื่น

Thelonious Monk Institute of Jazz
The Official Thelonious Sphere Monk Website
นกนางนวลแกลบเล็ก

| นกนางนวลแกลบเล็ก |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Charadriiformes
วงศ์:: Sternidae
สกุล:: Sternula
สปีชีส์:: S.  albifrons
ชื่อทวินาม
Sternula albifrons (Pallas, 1764)

ชนิดย่อย
 S. a. albifrons  (Pallas, 1764)  S. a. guineae  (Bannerman, 1931)  S. a. sinensis  (Gmelin, 1789)
ชื่อพ้อง
 Sterna albifrons Pallas, 1764
Sternula albifrons albifrons
นกนางนวลแกลบเล็ก (ชื่อวิทยาศาสตร์: Sternula albifrons) เป็นนกทะเลขนาดเล็ก จัดอยู่ในวงศ์นกนางนวลแกลบ (Sternidae)
สีขนโดยทั่วไปเป็นสีขาว ช่วงฤดูผสมพันธุ์ปากสีเหลืองตอนปลายสีดำ ขนปลายปีกเส้นนอกๆสีดำ หน้าผากสีขาว มีแถบคาดตาสีดำ กระหม่อมและท้ายทอยสีขาว หางเว้าลึก ขาและนิ้วสีเหลือง ช่วงนอกฤดูผสมพันธุ์กระหม่อมส่วนใหญ่เป็นสีขาว ท้ายทอยและแถบคาดตาสีดำไม่ค่อยเข้ม ปากสีดำ ขาและนิ้วสีแดงแกมเทาพบตามชายทะเล และแหล่งน้ำจืด หากินโดยการบินเหนือน้ำ ตาจ้องหาเหยื่อในน้ำ เมื่อพบเหยื่อจะบินโฉบจับโดยใช้ปากลากเรี่ยไปกับผิวน้ำ บางครั้งใช้วิธีพุ่งตัวลงไปในน้ำใช้ปากจับเหยื่อ โดยอาหารได้แก่ สัตว์น้ำขนาดเล็กรวมถึงแมลงด้วย
มีขนาดโดยเฉลี่ยประมาณ 22-24 เซนติเมตร พบกระจายพันธุ์ทั่วไปตามชายฝั่งของเขตร้อน ตั้งแต่ทวีปยุโรป, เอเชีย, แอฟริกาใต้ และออสเตรเลีย แบ่งออกได้เป็น 4 ชนิดย่อย (ดูในตาราง)
ฤดูผสมพันธุ์อยู่ในช่วงเดือนพฤษภาคม-กันยายน โดยทำรังตามพื้นดิน, พื้นทราย หรือแอ่งหิน ไม่มีวัสดุรองรัง บางครั้งอาจพบเปลือกหอยอยู่รอบ ๆ สันนิษฐานว่าทำไปเพื่ออำพรางรัง ไข่มีสีเหลืองซีดหรือสีเนื้อ มีลายจุดหรือลายขีดสีเทา คล้ายไข่นกกระทา แต่ละรังมีไข่ 2-3 ฟอง มากที่สุดได้ถึง 4 ฟอง ระยะฟัก 13-14 วัน โดยนกทั้งคู่จะช่วยกันกก และในช่วงจับคู่ นกตัวผู้มีพฤติกรรมคาบเหยื่อมาฝากนกตัวเมีย เพื่อดึงดูดใจให้เลือกเป็นคู่ด้วย
ในประเทศไทยจัดเป็นสัตว์ป่าคุ้มครอง
แหล่งข้อมูลอื่น

ข้อมูลที่เกี่ยวข้องกับ Sternula albifrons ที่วิกิสปีชีส์
ตู้ไปรษณีย์

ตู้ไปรษณีย์ บริเวณสำนักงานไปรษณีย์นครหลวงเหนือ
ตู้ไปรษณีย์ เป็นตู้สำหรับให้ประชาชนนำจดหมายซึ่งติดแสตมป์ค่าส่งแล้ว มาหยอดเข้าไปในตู้ และจะมีบุรุษไปรษณีย์มารวบรวมจดหมายตามเวลาที่กำหนด เพื่อส่งเข้าระบบไปรษณีย์ต่อไป มีการนำมาใช้ในสหราชอาณาจักรตั้งแต่ พ.ศ. 2398 (ค.ศ. 1855) คิดเป็นเวลา 15 ปีนับจากการเปิดบริการไปรษณีย์โดยใช้แสตมป์
ตู้ไปรษณีย์มีได้หลายรูปแบบ เช่น แบบตั้งกับพื้น  แบบติดกับกำแพง  มีสีสันแตกต่างกันออกไปขึ้นกับประเทศ ประเทศในเครือจักรภพอังกฤษจะใช้สีแดงและดำเป็นหลัก สหรัฐอเมริกาใช้สีฟ้า ส่วนประเทศไทยซึ่งเริ่มมีตู้ไปรษณีย์พร้อมกับบริการไปรษณีย์นั้นก็ใช้สีแดงและดำ เนื่องจากระบบสาธารณูปโภคต่าง ๆ ซึ่งริเริ่มในสมัยรัชกาลที่ 5 ล้วนได้รับอิทธิพลจากระบบของอังกฤษเป็นหลัก
เกร็ดต่าง ๆ เกี่ยวกับตู้ไปรษณีย์

ตู้ไปรษณีย์ถังไม้ของหมู่เกาะกาลาปาโกส เป็นตู้ไปรษณีย์ที่มีประวัติมาตั้งแต่คริสต์ศตวรรษที่ 18 เกาะนี้เป็นเส้นทางผ่านของเรือ คนที่ผ่านมาสามารถหย่อนจดหมายลงในถังใบนี้โดยไม่ต้องติดแสตมป์ และค้นหาดูว่าในถังมีจดหมายของคนอื่นหรือไม่ที่จ่าหน้าถึงสถานที่ที่ตัวเองจะเดินทางไป ถ้ามีก็จะนำจดหมายดังกล่าวไปส่งด้วยตัวเอง
อดีตตู้ไปรษณีย์ที่ใหญ่ที่สุดของไทย (ซึ่งอดีตก็เคยเป็นที่สุดในโลก) ตั้งอยู่บริเวณสี่แยกหอนาฬิกา ในอำเภอเบตง จังหวัดยะลา มีส่วนฐานและส่วนตู้ ฐานมีความสูง 1.30 เมตร เส้นรอบวง 1.60 เมตร ส่วนตู้สูง 2.90 เมตร เส้นรอบวง 1.40 เมตร สร้างในปี พ.ศ. 2467 ปัจจุบันมีการสร้างตู้ใบใหม่ที่มีขนาดใหญ่เป็น 3.5 เท่าในบริเวณเดียวกัน ถือเป็นตู้ไปรษณีย์ที่มีขนาดใหญ่ที่สุดในโลกในปัจจุบัน ตู้ทั้งสองใบสามารถใช้ส่งจดหมายได้
ตู้ไปรษณีย์ขนาดใหญ่อื่น ๆ เช่น ตู้ไปรษณีย์ของประเทศแคนาดา มีความสูงถึง 17 ฟุต (5.18 เมตร) ตั้งอยู่ในห้างสรรพสินค้า Canada Place
ประเทศไทยมีตู้ไปรษณีย์ประมาณ 36,756 ตู้ (ข้อมูลปีพ.ศ. 2548)
ปัจจุบันสามารถดูตู้ไปรษณีย์แบบต่าง ๆ ของไทยในอดีต (สร้างจำลองขึ้นใหม่) ได้ที่บริเวณสำนักงานไปรษณีย์นครหลวงเหนือ ด้านหลัง ปณจ สามเสนใน ข้างสถานีรถไฟฟ้าสะพานควาย
ตู้ไปรษณีย์แบบต่าง ๆ ของไทย

ภาพด้านขวามือเป็น ชีทที่ระลึก ของแสตมป์ชุด งานแสดงตราไปรษณียากรแห่งชาติ พ.ศ. 2532 ซึ่งภาพบนแสตมป์ แสดงถึงวิวัฒนาการตู้ไปรษณีย์ และ ที่ทำการไปรษณีย์ ของไทยจากปัจจุบันย้อนหลังไปถึงสมัยแรกเริ่ม มีรายละเอียดตามราคาบนดวงแสตมป์ดังนี้
2 บาท ภาพตู้ไปรษณีย์ในสมัยปัจจุบัน เริ่มใช้ครั้งแรกปี พ.ศ. 2516
3 บาท ภาพตู้ไปรษณีย์ที่อยู่ตามที่ทำการไปรษณีย์ขนาดเล็กในต่างจังหวัด เริ่มใช้ พ.ศ. 2496
4 บาท ภาพตู้ไปรษณีย์ที่อยู่ตามที่ทำการไปรษณีย์ขนาดใหญ่ เริ่มใช้ในปี พ.ศ. 2469
5 บาท ภาพตู้ไปรษณีย์ที่ใช้เมื่อประมาณปี พ.ศ. 2454 เป็นตู้ที่สั่งทำจากประเทศอังกฤษและสิงคโปร์ ด้านหลังคือ ที่ทำการไปรษณีย์กลาง บางรัก
6 บาท ภาพตู้ไปรษณีย์ที่ประเทศเยอรมนีส่งมาให้เป็นของขวัญเนื่องในโอกาสที่เปิดให้บริการไปรษณีย์ในปี พ.ศ. 2426 ด้านหลังคือ ไปรษณียาคาร อาคารที่ทำการไปรษณีย์หลังแรกของไทย
ตู้ไปรษณีย์ของสหรัฐอเมริกา
ตู้ไปรษณีย์ไทยบนชีทที่ระลึก
คูนิตาจิ

| คูนิตาจิ 国立市 |
| --- | --- |
นคร
ถนนไดงากุหน้าสถานีรถไฟคูนิตาจิ, ศาลาว่าการนครคูนิตาจิ, ศาลเจ้ายาโบะเท็มมังงู
   ธง ตรา
ที่ตั้งของคูนิตาจิ (เน้นสีชมพู) ในมหานครโตเกียว
คูนิตาจิที่ตั้งในประเทศญี่ปุ่น
พิกัด: 35°41′2.1″N 139°26′29″E﻿ / ﻿35.683917°N 139.44139°E﻿ / 35.683917; 139.44139
ประเทศ:  ญี่ปุ่น
ภูมิภาค: คันโต
จังหวัด:  มหานครโตเกียว
การปกครอง
 • นายกเทศมนตรี: คาซูโอะ ซาโตะ (ตั้งแต่เมษายน 2011)
พื้นที่
 • ทั้งหมด: 8.15 ตร.กม. (3.15 ตร.ไมล์)
ประชากร (เมษายน 2021)
 • ทั้งหมด: 76,423 คน
 • ความหนาแน่น: 9,400 คน/ตร.กม. (24,000 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
สัญลักษณ์:  
• ต้นไม้: แปะก๊วย
• ดอกไม้: บ๊วย
• นก: นกติ๊ดใหญ่ (Great tit)
โทรศัพท์: 042-576-2111
ที่อยู่: 2-47-1 Fujimi-dai, Kunitachi-shi, Tokyo 186-0501
เว็บไซต์: www.city.kunitachi.tokyo.jp
คูนิตาจิ (ญี่ปุ่น: 国立市; โรมาจิ: Kunitachi-shi) เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 8.15 ตารางกิโลเมตร (3.15 ตารางไมล์) ข้อมูลเมื่อ 1 เมษายน ค.ศ.  2021 (2021 -04-01) มีจำนวนประชากรประมาณ 76,423 คน 38,825 หลังคาเรือน และมีความหนาแน่นของประชากร 9,400 คนต่อตารางกิโลเมตร ประมาณ 41.9% ของประชากรทั้งหมดของคูนิตาจิมีอายุมากกว่า 65 ปี